Oldtidsveien (Langerud)

Oldtidsveien er en vei på Langerud i bydel Østensjø i Oslo. 

Veien går på et høydedrag bak Langerud sykehjem, parallelt med Skullerudveien. Langs veien ligger det ni gravrøyser fra jernalderen under bjørketrærne. Det var nære på at gravene og veien ble fjernet i forbindelse med utbyggingen av sykehjemmet, men en inngripen fra Universitetets Oldsaksamling fikk reddet kulturminnet.

Gravrøysen, steinleggingen og veien er fredet av Riksantikvaren.

 Kilder 
Thuesen, Nils Petter (1995) Oslo før Oslo : Oslos forhistorie, side 91. Pax, Oslo. ISBN 82-530-1749-9

 Eksterne lenker 

Kategori:Veier i bydel Østensjø
Kategori:Oslos historie
Kategori:Kulturminner i bydel Østensjø